চুপিচুপি বাগদান সারলেন রশ্মিকা-বিজয়, কবে সাতপাক ঘুরছেন তারকাজুটি?

ওয়েব ডেস্ক: চুপিচুপি আংটি বদল সারলেন বিজয়-রশ্মিকা। বিগত আট বছর ধরে তারা নাকি সম্পর্কে রয়েছেন। কিন্তু সম্পর্কের কথা কোনওদিনই স্বীকার করেননি রশ্মিকা মন্দানা (Rashmika Mandanna) এবং বিজয় দেবেরাকোন্ডা (Vijay Deverakonda)। কখনও শহরেরকোনও রেস্তোরাঁয় তাঁদের ‘ডেটে’র ছবি লেন্সবন্দি হয়েছে তো কখনও বা আবার সোশাল মিডিয়ায় উঁকি দিয়ে তাঁদের দেখা গিয়েছে, একই গন্তব্যের আলাদা ফ্রেমে! এবার নাকি তারা গোপনে বাগদান সারলেন বিজয়-রশ্মিকা, কবে সাতপাক ঘুরছেন দক্ষিণী তারকাজুটি? ঘনিষ্ঠ সূত্র বলছে, আংটিবদল করে বিয়ের দিনক্ষণও পাকা করে ফেলেছেন তারকাজুটি।

চুপিচুপি বাগদান সেরেছেন,তাই এখনও কোনও ছবি প্রকাশ করা হয়নি। এই কারণেই ভক্তরা দুই তারকার তরফে আনুষ্ঠানিক ঘোষণার জন্য অধীর আগ্রহে অপেক্ষা করছেন। কর্ণ জোহরের কফির কাউচ থেকে শুরু করে মলদ্বীপের রিসর্ট, সর্বত্রই একসঙ্গে দেখা গিয়েছে তাঁদের। শুধু তাই নয়, তাঁদের রসায়নে মুগ্ধ অনুরাগীরাও অনেক দিন ধরেই অপেক্ষায়, কবে হবে ‘অফিশিয়াল’ ঘোষণা? উভয় অভিনেতাই তাঁদের সম্পর্ককে নিয়ে কখনও অফিসিয়াল মন্তব্য করেননি। তবে দীর্ঘদিন ধরেই বিজয় দেবেরাকোন্ডার সঙ্গে সম্পর্কে ছিলেন রশ্মিকা। জানা গিয়েছে,৩রা অক্টোবর বিজয় দেবেরকোন্ডার বাড়িতে এই দম্পতির বাগদান সম্পন্ন হয়। শুধুমাত্র বন্ধুবান্ধব এবং পরিবারের সদস্যরা উপস্থিত ছিলেন। এটি ছিল খুবই অন্তরঙ্গ একটি অনুষ্ঠান। ২০২৬ সালের ফ্রেব্রুয়ারি মাসে পরিবার ও ঘনিষ্ঠ বন্ধুবান্ধবদের সাক্ষী রেখে সাতপাক ঘুরবেন রশ্মিকা মন্দানা এবং বিজয় দেবেরাকোন্ডা। প্রাথমিকভাবে ঠিক হয়েছে ফেব্রুয়ারি মাসে প্রেমদিবসের আবহে বিয়ে পিঁড়িতে বসবেন তাঁরা।

আরও পড়ুন: বাড়িতেই থাকে আদিরা! পুজোয় কেন মেয়েকে নিয়ে আসেন না রানি?

বিজয়-রশ্মিকার বাগদান সম্পন্ন হওয়ার খবর শুনেই উল্লাসে ফেটে পড়েছেন দুই তারকার অনুরাগীরা। সোশাল পাড়াতেও শুভেচ্ছার জোয়ার। কিন্তু মুখে কুলুপ তারকাজুটির। বিজয় এবং রশ্মিকার ২০১৮ সালের সুপারহিট ছবি ‘গীতা গোবিন্দম’ একসঙ্গে কাজ করেন এবং পরের বছর ‘ডিয়ার কমরেড’ ছবিতে কাজ করার পর দুজনের সম্পর্কের চর্চা তীব্রতর হয়েছিল। আগামিতে হরর কমেডি ছবি ‘থিমা’-তে দেখা যাবে রশ্মিকা মন্দনাকে।

অন্য খবর দেখুন